section_heading: Nastanak filma
paragraph_text: Dokumentarni film je snimljen za vrijeme Madonnine Re-Invention Tour koja je posjetila Sjevernu Ameriku i Europu između 24. svibnja i 14. rujna 2004. Film je režisirao Jonas Åkerlund koji je bio poznat po snimanju glazbenih videa, reklama i filma Spun. Ovaj se film može smatrati kao nastavak filma Truth or Dare (aka In Bed with Madonna), koji je izdan 14 godina ranije. U oba su filma, scene iza pozornice prikazane crno-bijelo, dok je nastup na pozornici prikazan u boji.